CELEX: 32015R2222
Language: mt
Date: 2015-12-01 00:00:00
Title: Regolament ta' Implimentazzjoni tal-Kummissjoni (UE) 2015/2222 tal-1 ta' Diċembru 2015 li jemenda r-Regolament ta' Implimentazzjoni (UE) Nru 908/2014 fir-rigward tad-dikjarazzjonijiet tal-infiq, l-approvazzjoni tal-konformità u l-kontenut tal-kontijiet annwali

2.12.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 316/2
            
         REGOLAMENT TA' IMPLIMENTAZZJONI TAL-KUMMISSJONI (UE) 2015/2222
   tal-1 ta' Diċembru 2015
   li jemenda r-Regolament ta' Implimentazzjoni (UE) Nru 908/2014 fir-rigward tad-dikjarazzjonijiet tal-infiq, l-approvazzjoni tal-konformità u l-kontenut tal-kontijiet annwali
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1306/2013 tal-Parlament Ewropew u tal-Kunsill tas-17 ta' Diċembru 2013 dwar il-finanzjament, il-ġestjoni u l-monitoraġġ tal-politika agrikola komuni u li jħassar ir-Regolamenti tal-Kunsill (KEE) Nru 352/78, (KE) Nru 165/94, (KE) Nru 2799/98, (KE) Nru 814/2000, (KE) Nru 1290/2005 u (KE) Nru 485/2008 (1), u partikolarment l-Artikoli 36(6), 53(1)(b) u 57(2)(b) tiegħu,
   Billi:
   
               (1)
            
            
               L-Artikolu 23(1) tar-Regolament ta' Implimentazzjoni tal-Kumissjoni (UE) Nru 908/2014 (2) jistabbilixxi kif għandu jiġi kkalkulat il-kontribut li l-Unjoni għandha tħallas fir-rigward tan-nefqa ddikjarata. Għandu jiġi ċċarat li din id-dispożizzjoni tapplika għall-pagamenti marbutin mal-programmi ta' żvilupp rurali msemmija fl-Artikolu 6 tar-Regolament (UE) Nru 1305/2013 tal-Parlament Ewropew u tal-Kunsill (3) u mal-programmi ta' żvilupp rurali msemmija fl-Artikolu 15 tar-Regolament tal-Kunsill (KE) Nru 1698/2005 (4).
            
         
               (2)
            
            
               Għaldaqstant, għandu jiġi ċċarat iktar li, fir-rigward tal-programmi ta' żvilupp rurali msemmija fl-Artikolu 6 tar-Regolament (UE) Nru 1305/2013, il-kalkolu tal-kontribut tal-Unjoni għandu jissejjes fuq ir-rata ta' kontribuzzjoni mingħand il-Fond Agrikolu Ewropew għall-Iżvilupp Rurali (FAEŻR) għal kull miżura, kull tip ta' operat b'rata ta' kontribuzzjoni speċifika tal-FAEŻR, u kull għajnuna teknika msemmija fil-pjan ta' finanzjament, u għandu jiġi ċċarat ukoll li, fir-rigward tal-programmi ta' żvilupp rurali msemmija fl-Artikolu 15 tar-Regolament (KE) Nru 1698/2005, il-kalkolu għandu jissejjes fuq ir-rata ta' kontribuzzjoni tal-FAEŻR għal kull prijorità msemmija fil-pjan ta' finanzjament.
            
         
               (3)
            
            
               Skont l-Artikolu 70(4c) tar-Regolament (KE) Nru 1698/2005, l-Istati Membri li qegħdin jirċievu għajnuna finanzjarja jistgħu jidderogaw mir-rati massimi ta' kofinanzjament tal-FAEŻR stipulati fil-paragrafi 3, 4 u 5 tal-istess Artikolu. Għaldaqstant, jeħtieġ li fl-Artikolu 23(1) tar-Regolament ta' Implimentazzjoni (UE) Nru 908/2014 jissemma kif għandu jiġi kkalkulat il-kontribut tal-Unjoni fir-rigward tal-programmi ta' żvilupp rurali emendati skont l-Artikolu 70(4c) tar-Regolament (KE) Nru 1698/2005.
            
         
               (4)
            
            
               Barra minn hekk, jixraq li fl-Artikolu 23(2) tar-Regolament ta' Implimentazzjoni (UE) Nru 908/2014 jiġi ċċarat li, fir-rigward tal-programmi ta' żvilupp rurali msemmija fl-Artikolu 15 tar-Regolament (KE) Nru 1698/2005, il-pagamenti interim huma limitati għall-kontribuzzjoni totali tal-FAEŻR lil kull prijorità.
            
         
               (5)
            
            
               L-Artikolu 34(9) tar-Regolament ta' Implimentazzjoni (UE) Nru 908/2014 jipprevedi li, fejn ikun ġustifikat, il-Kummissjoni tista' ttawwal il-perjodi ta' żmien rilevanti stipulati fil-paragrafi 3 u 4 tal-istess Artikolu. Anki jekk l-Artikolu 34(5) jirreferi lura għall-paragrafi 3 u 4 ta' dak l-Artikolu, jixraq ukoll li jiġi inkluż il-paragrafu 5 fil-kontroreferenza tal-Artikolu 34(9) sabiex joħroġ biċ-ċar li l-paragrafu 9 japplika għal kull perjodu ta' żmien rilevanti msemmi fil-paragrafi 3, 4 u 5 tal-Artikolu 34.
            
         
               (6)
            
            
               L-Artikolu 34 u l-Artikolu 40 tar-Regolament ta' Implimentazzjoni (UE) Nru 908/2014 jistipulaw perjodi ta' żmien matul il-proċedura tal-approvazzjoni tal-konformità tal-kontijiet u l-proċedura tal-konċiljazzjoni, rispettivament. L-esperjenza miksuba b'rabta mal-applikazzjoni ta' dawk il-perjodi ta' żmien uriet li huwa xieraq li ma jitqiesx ix-xahar ta' Awwissu fil-kalkolu tal-perjodi ta' żmien, billi Awwissu s-soltu jkun il-perjodu tal-btajjel.
            
         
               (7)
            
            
               Il-mudell ta' tabella stipulat fl-Anness II tar-Regolament ta' Implimentazzjoni (UE) Nru 908/2014 għandu jiġi emendat biex jiġu kkoreġuti ċerti ineżattezzi. B'mod partikulari, għal każijiet ġodda ta' irregolarità, ma għadux jitqies meħtieġ ir-rekwiżit li jiġi rrappurtat jekk il-każ huwiex inkluż fil-ktieb tad-debituri, billi l-każijiet kollha rrappurtati fit-tabella tal-Anness II għandhom ikunu diġà mniżżlin fil-ktieb tad-debituri skont l-Artikolu 54(1) tar-Regolament (UE) Nru 1306/2013.
            
         
               (8)
            
            
               Għaldaqstant, ir-Regolament ta' Implimentazzjoni (UE) Nru 908/2014 għandu jiġi emendat skont dan.
            
         
               (9)
            
            
               Il-miżuri stipulati f'dan ir-Regolament huma skont l-opinjoni tal-Kumitat dwar il-Fondi Agrikoli,
            
         ADOTTAT DAN IR-REGOLAMENT:
   Artikolu 1
   Ir-Regolament (UE) Nru 908/2014 huwa emendat kif ġej:
   
               (1)
            
            
               Fl-Artikolu 23, il-paragrafi 1 u 2 jinbidlu b'li ġej:
               “1.   Il-kontribut tal-Unjoni li għandu jitħallas fir-rigward tal-infiq pubbliku eleġibbli għandu jiġi kkalkulat kif ġej:
               
                           (a)
                        
                        
                           fir-rigward tal-programmi ta' żvilupp rurali msemmija fl-Artikolu 15 tar-Regolament tal-Kunsill (KE) Nru 1698/2005: għal kull perjodu ta' referenza msemmi fl-Artikolu 22(2) ta' dan ir-Regolament abbażi tar-rata ta' kontribuzzjoni tal-FAEŻR għal kull prijorità msemmija fil-pjan ta' finanzjament fis-seħħ fl-ewwel jum tal-istess perjodu;
                        
                     
                           (b)
                        
                        
                           fir-rigward tal-programmi ta' żvilupp rurali msemmija fl-Artikolu 6 tar-Regolament (UE) Nru 1305/2013: għal kull perjodu ta' referenza msemmi fl-Artikolu 22(2) ta' dan ir-Regolament abbażi tar-rata ta' kontribuzzjoni tal-FAEŻR għal kull miżura, kull tip ta' operat b'rata ta' kontribuzzjoni speċifika tal-FAEŻR u kull għajnuna teknika msemmija fil-pjan ta' finanzjament fis-seħħ fl-ewwel jum tal-istess perjodu.
                        
                     Il-kalkolu għandu jqis il-korrezzjonijiet għall-kontribut tal-Unjoni kif iddikjarat fid-dikjarazzjoni tan-nefqa ta' dak il-perjodu.
               B'deroga mill-ewwel subparagrafu, għall-programmi ta' żvilupp rurali emendati skont l-Artikolu 70(4c) tar-Regolament (KE) Nru 1698/2005, il-kontribut tal-Unjoni għandu jiġi kkalkulat abbażi tar-rata ta' kontribuzzjoni tal-FAEŻR għal kull prijorità msemmija fil-pjan ta' finanzjament fis-seħħ fl-aħħar jum tal-perjodu ta' referenza.
               2.   Mingħajr ħsara għal-limitu stipulat fl-Artikolu 34(2) tar-Regolament (UE) Nru 1306/2013, fejn it-total ikkombinat tal-kontribut tal-Unjoni li għandu jitħallas fil-qafas tal-programm ta' żvilupp rurali jisboq it-total ipprogrammat għal ċerta miżura, fir-rigward tal-programmi ta' żvilupp rurali msemmija fl-Artikolu 6 tar-Regolament (UE) Nru 1305/2013, jew ipprogrammat għal ċerta prijorità, fir-rigward tal-programmi ta' żvilupp rurali msemmija fl-Artikolu 15 tar-Regolament (KE) Nru 1698/2005, l-ammont li għandu jitħallas għandu jitnaqqas sal-ammont ipprogrammat għal dik il-miżura jew prijorità. Kull kontribut tal-Unjoni eskluża b'riżultat ta' dan jista' jitħallas aktar 'il quddiem, dejjem jekk l-Istat Membru jkun ressaq pjan ta' finanzjament u dan ikun ġie aċċettat mill-Kummissjoni.”
            
         
               (2)
            
            
               L-Artikolu 34 huwa emendat kif ġej:
               
                           (a)
                        
                        
                           Il-paragrafu 9 jinbidel b'li ġej:
                           “9.   F'każijiet iġġustifikati kif xieraq li għandhom jiġu mgħarrfa lill-Istat Membru kkonċernat, il-Kummissjoni tista' ttawwal il-perjodi ta' żmien stipulati fil-paragrafi 3, 4 u 5.”;
                        
                     
                           (b)
                        
                        
                           Jiżdied il-paragrafu 11 li ġej:
                           “11.   Fejn il-perjodi ta' żmien imsemmija fil-paragrafi 2, 3, 4 u 5 jinkludu, bis-sħiħ jew parzjalment, ix-xahar ta' Awwissu, dawk il-perjodi ta' żmien għandhom jiġu sospiżi matul dak ix-xahar.”
                        
                     
         
               (3)
            
            
               Fl-Artikolu 40, jiżdied il-paragrafu li ġej:
               “5.   Fejn il-perjodi ta' żmien imsemmija fil-paragrafi 1, 3, u 4 jinkludu, bis-sħiħ jew parzjalment, ix-xahar ta' Awwissu, dawk il-perjodi ta' żmien għandhom jiġu sospiżi matul dak ix-xahar.”
            
         
               (4)
            
            
               L-Anness II jinbidel bit-test fl-Anness ta' dan ir-Regolament.
            
         Artikolu 2
   Dan ir-Regolament jidħol fis-seħħ fis-seba' jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-1 ta' Diċembru 2015.
      
         
            Għall-Kummissjoni
         
         
            Il-President
         
         Jean-Caude JUNCKER
      
   
   
      (1)  ĠU L 347, 20.12.2013, p. 549.
   
      (2)  Ir-Regolament ta' Implimentazzjoni tal-Kummissjoni (UE) Nru 908/2014 tas-6 ta' Awwissu 2014 li jistabbilixxi r-regoli għall-applikazzjoni tar-Regolament (UE) Nru 1306/2013 tal-Parlament Ewropew u tal-Kunsill fir-rigward tal-aġenziji tal-pagamenti u korpi oħra, il-ġestjoni finanzjarja, l-approvazzjoni ta' kontijiet, ir-regoli dwar kontrolli, garanziji u trasparenza (ĠU L 255, 28.8.2014, p. 59).
   
      (3)  Ir-Regolament (UE) Nru 1305/2013 tal-Parlament Ewropew u tal-Kunsill tas-17 ta' Diċembru 2013 dwar appoġġ għall-iżvilupp rurali mill-Fond Agrikolu Ewropew għall-Iżvilupp Rurali (FAEŻR) u li jħassar ir-Regolament tal-Kunsill (KE) Nru 1698/2005 (ĠU L 347, 20.12.2013, p. 487).
   
      (4)  Ir-Regolament tal-Kunsill (KE) Nru 1698/2005 tal-20 ta' Settembru 2005 dwar appoġġ għall-iżvilupp rurali mill-Fond Agrikolu Ewropew għall-Iżvilupp Rurali (FAEŻR) (ĠU L 277, 21.10.2005, p. 1). Ir-Regolament imħassar bir-Regolament (UE) Nru 1305/2013 mill-1 ta' Jannar 2014.
   
      ANNESS
      
         
            “ANNESS II
            
               Mudell ta' tabella msemmi fl-Artikolu 29(f)
            
            L-informazzjoni msemmija fl-Artikolu 29(f) għandha tiġi pprovduta għal kull aġenzija tal-pagamenti bl-użu ta' din it-tabella:
            
                        Każijiet ġodda (1)
                        
                     
                     
                        Każijiet antiki (2)
                        
                     
                     
                         
                     
                     
                         
                     
                  
                        x
                     
                     
                        x
                     
                     
                        Aġenzija tal-Pagamenti
                     
                     
                        A
                     
                  
                        x
                     
                     
                        x
                     
                     
                        Fond
                     
                     
                        B
                     
                  
                        x
                     
                     
                        x
                     
                     
                        Każ (ġdid/antik):
                     
                     
                        AA
                     
                  
                        x
                     
                     
                         
                     
                     
                        Sena finanzjarja tan-nefqa tal-oriġini
                     
                     
                        V1 (3)
                        
                     
                  
                        x
                     
                     
                         
                     
                     
                        Kodiċijiet tal-baġit tan-nefqa tal-oriġini
                     
                     
                        V2 (4)
                        
                     
                  
                        x
                     
                     
                        x
                     
                     
                        Sena finanzjarja n
                     
                     
                        C
                     
                  
                        x
                     
                     
                        x
                     
                     
                        Unità tal-valuta
                     
                     
                        D
                     
                  
                        x
                     
                     
                        x
                     
                     
                        Numru tal-identifikazzjoni tal-każ
                     
                     
                        E
                     
                  
                        x
                     
                     
                        x
                     
                     
                        Identifikazzjoni tal-OLAF jekk applikabbli (5)
                        
                     
                     
                        F
                     
                  
                         
                     
                     
                        x
                     
                     
                        Każ fil-ktieb tad-debituri
                     
                     
                        G
                     
                  
                        x
                     
                     
                        x
                     
                     
                        Identifikazzjoni tal-benefiċjarju
                     
                     
                        H
                     
                  
                        x
                     
                     
                        x
                     
                     
                        Programm magħluq (għall-FAEŻR biss)
                     
                     
                        I
                     
                  
                        x
                     
                     
                         
                     
                     
                        Data tal-approvazzjoni tar-rapport ta' kontroll jew dokument simili kif imsemmi fl-Artikolu 54(1) tar-Regolament (UE) Nru 1306/2013
                     
                     
                        W
                     
                  
                         
                     
                     
                        x
                     
                     
                        Sena finanzjarja tas-sejba primarja tal-irregolarità
                     
                     
                        J
                     
                  
                        x
                     
                     
                         
                     
                     
                        Data tat-talba tal-irkupru
                     
                     
                        x
                     
                  
                        x
                     
                     
                        x
                     
                     
                        Soġġett għal proċeduri ġudizzjarji
                     
                     
                        K
                     
                  
                         
                     
                     
                        x
                     
                     
                        Ammont oriġinali li għandu jiġi rkuprat
                     
                     
                        L
                     
                  
                        x
                     
                     
                         
                     
                     
                        Ammont oriġinali li għandu jiġi rkuprat (prinċipali)
                     
                     
                        L1
                     
                  
                        x
                     
                     
                         
                     
                     
                        Ammont oriġinali li għandu jiġi rkuprat (imgħax)
                     
                     
                        L2
                     
                  
                        x
                     
                     
                         
                     
                     
                        Ammont prinċipali li għalih kien għaddej l-irkupru fl-aħħar tas-sena finanzjarja n – 1
                     
                     
                        Y1
                     
                  
                        x
                     
                     
                         
                     
                     
                        Imgħax li għalih kien għaddej l-irkupru fl-aħħar tas-sena finanzjarja n – 1
                     
                     
                        Y2
                     
                  
                         
                     
                     
                        x
                     
                     
                        Ammont totali kkoreġut (il-perjodu ta' rkupru kollu)
                     
                     
                        M
                     
                  
                         
                     
                     
                        x
                     
                     
                        Ammont totali rkuprat (il-perjodu ta' rkupru kollu)
                     
                     
                        N
                     
                  
                         
                     
                     
                        x
                     
                     
                        Ammont li ġie ddikjarat irrikuperabbli
                     
                     
                        O
                     
                  
                        x
                     
                     
                         
                     
                     
                        Ammont (prinċipali) iddikjarat irrikuperabbli
                     
                     
                        O1
                     
                  
                        x
                     
                     
                         
                     
                     
                        Ammont (imgħax) iddikjarat irrikuperabbli
                     
                     
                        O2
                        
                     
                  
                        x
                     
                     
                        x
                     
                     
                        Sena finanzjarja tal-istabbiliment tal-irrikuperabbiltà
                     
                     
                        P
                     
                  
                        x
                     
                     
                        x
                     
                     
                        Raġuni għall-irrikuperabbiltà
                     
                     
                        Q
                     
                  
                         
                     
                     
                        x
                     
                     
                        Ammont ikkoreġut (fis-sena finanzjarja n)
                     
                     
                        R
                     
                  
                        x
                     
                     
                         
                     
                     
                        Ammont ikkoreġut (prinċipali) (fis-sena finanzjarja n)
                     
                     
                        R1
                     
                  
                        x
                     
                     
                         
                     
                     
                        Ammont ikkoreġut (imgħax) (fis-sena finanzjarja n)
                     
                     
                        R2
                     
                  
                        x
                     
                     
                         
                     
                     
                        Imgħax (fis-sena finanzjarja n)
                     
                     
                        Z
                     
                  
                         
                     
                     
                        x
                     
                     
                        Ammonti irkuprati (fis-sena finanzjarja n)
                     
                     
                        S
                     
                  
                        x
                     
                     
                         
                     
                     
                        Ammont irkuprat (prinċipali) (fis-sena finanzjarja n)
                     
                     
                        S1
                     
                  
                        x
                     
                     
                         
                     
                     
                        Ammont irkuprat (imgħax) (fis-sena finanzjarja n)
                     
                     
                        S2
                     
                  
                        x
                     
                     
                        x
                     
                     
                        Ammont li għalih għadu għaddej l-irkupru
                     
                     
                        T
                     
                  
                        x
                     
                     
                         
                     
                     
                        Ammonti (prinċipali) li għalih għadu għaddej l-irkupru
                     
                     
                        T1
                     
                  
                        x
                     
                     
                         
                     
                     
                        Imgħax li għalih għadu għaddej l-irkupru
                     
                     
                        T2
                     
                  
                        x
                     
                     
                         
                     
                     
                        Ammont soġġett għar-regola ta' 50/50 kif stipulat fl-Artikolu 54(2) tar-Regolament (UE) Nru 1306/2013 fi tmiem is-sena finanzjarja n
                     
                     
                        BB
                     
                  
                        x
                     
                     
                        x
                     
                     
                        Ammonti li għandu jiġi kkreditat lill-baġit tal-UE
                     
                     
                        U
                     
                  
                  
      
      
         (1)  Dan jikkonċerna l-każijiet irrappurtati bl-użu tal-mudell stabbilit f'dan l-Anness, b'bidu mis-sena finanzjarja 2015.
      
         (2)  Dan jikkonċerna l-każijiet irrappurtati bl-użu tal-mudell stabbilit f'dan l-Anness sas-sena finanzjarja 2014 inkluża.
      
         (3)  Informazzjoni li għandha tiġi pprovduta b'bidu mis-sena finanzjarja 2016.
      
         (4)  Informazzjoni li għandha tiġi pprovduta b'bidu mis-sena finanzjarja 2016.
      
         (5)  Dan jikkonċerna n-numru/i ta' referenza tal-OLAF (numri ta' notifikazzjoni tal-IMS).
      ‘x’ tfisser li l-kolonna hija applikabbli.”